# Pupil·les (grup musical)

Pupil·les és un grup valencià de música rap, format per dues cantants (Natàlia Pons i Mireia Matoses) i el punxadiscos DJ Rule (Joan Rodríguez). Naix a València l'any 2014, inicialment amb el nom de Pupil·les Dilatives i una tercera cantant, Montse Morales. Provenen de distints punts del País Valencià, però el seu punt de trobada ha estat el barri de Benimaclet, a la ciutat de València.
El seu estil es defineix com a rap feminista, amb influències d'altres estils musicals com el punk i el reggaeton. Entre els seus referents estan Obrint Pas, La Gossa Sorda o Aspencat. Quant a referents femenins, destaca La Mala Rodríguez, com també Gata Cattana. Les seues lletres es caracteritzen per ser reivindicatives i literàries, amb missatges feministes clars i directes.

## Trajectòria

En març del 2016 participaren en el cicle de concerts Veus en femení, de la Diputació de València. També han participat en nombrosos festivals, com ara el Feslloc, el Festivern, o el BioRitme (2017).
L'abril de 2018 van presentar la cançó «V», que acompanyada d'un videoclip, critica els maltractaments, la censura i els estereotips que la vagina ha rebut al llarg de la història i advoca per normalitzar la masturbació femenina. D'altra banda, el tema «Colps de puny» fou un encàrrec per a un curtmetratge que es difongué per À Punt, i que tractà sobre l'assetjament que pateixen les dones al carrer. Ambdós temes foren l'avançament de l'EP Rímmel, el seu tercer treball discogràfic produït per Mark Dasousa. Per a 2022 està previst que aparega un nou treball.
En agost de 2024 va anunciar la seua dissolució.

## Discografia

* Bruixes de dol (autoeditat, 2014)
* Les silenciades (autoeditat, 2017)
* Rímmel (2019)
* Tot i res (2022)

## Referències

* 1 2 «Pupil·les - Entrevista MondoSonoro - "Les Silenciades" (2017)» (en castellà). MondoSonoro, 07-03-2017. Arxivat de l'original el 2018-01-24 [Consulta: 22 gener 2018]. Arxivat 2018-01-24 a Wayback Machine.
* ↑ «Pupil·les Dilatives + Tremp + Vadebo + Atupa, Conciertos en Valencia» (en castellà). Levante-EMV, 20-12-2014. [Consulta: 22 gener 2018].
* ↑ «Pupil·les: feminisme combatiu a ritme de rap». Ara, 07-09-2018. [Consulta: 1r maig 2019].
* ↑ «Les veus femenines de la música valenciana canten en la Setmana Cultural de la Dona». www.dival.es, 03-03-2016. Arxivat de l'original el 2016-04-22. [Consulta: 23 gener 2018].
* ↑ «Pupil·les». Feslloch.
* ↑ «Pupil·les | FESTIVERN 17-18». Arxivat de l'original el 2018-04-29. [Consulta: 23 gener 2018].
* ↑ «Pupil·les torna amb una oda a la vagina». Directa, 23-04-2018. Arxivat de l'original el 30 d’abril 2018. [Consulta: 29 abril 2018].
* ↑ Zahinos, Álex. «Pupil·les contra els tabús del patriarcat: la masturbació femenina rima i es balla». valenciaplaza.com, 12-05-2018. [Consulta: 28 maig 2018].
* ↑ «Pupil·les en expansió de rap electrònic». EDR valencià, 3, 2018.
* ↑ «Mark Dasousa, l'artífex de l'escena alternativa del País Valencià». Enderrock, 23-02-2019. [Consulta: 1r maig 2019].
* ↑ «Cançons a la vista». Enderrock, 315, 3-2021, pàg. 7.
* ↑ «Pupil·les anuncia el final del seu projecte musical». [Consulta: 31 gener 2025].
* ↑ «Tenir un micro i pujar a l'escenari és guanyar un espai de poder que a la dona se li ha negat». Enderrock, 19-10-2017. [Consulta: 1r maig 2019].
* ↑ «El nou reggaeton de Pupil·les amb Suu: "Domini màgic"». Tresdeu, 11-04-2019. [Consulta: 1r maig 2019].

## Enllaços externs

* «Pupil·les (grup musical)». Viasona.